open-index/open-wikipedia-markdown huggingface dataset:
Κρήτη και Κυρηναϊκή

Η **Κρήτη και Κυρηναϊκή** () ήταν συγκλητική επαρχία της Ρωμαϊκής Αυτοκρατορίας, ιδρυθείσα το 20 π.Χ. Περιελάμβανε το νησί της Κρήτης και την περιοχή της Κυρηναϊκής στη σημερινή Λιβύη.

## Η επιθυμία του Απίωνα και η Ρωμαϊκή διακυβέρνηση της Κυρηναϊκής
Ο Πτολεμαίος Απίων, τελευταίος βασιλέας του Ελληνιστικού Βασιλείου της Κυρηναϊκής κληροδότησε το βασίλειό του στη Ρωμαϊκή Δημοκρατία όταν απεβίωσε άτεκνος το 96 π.Χ. Η Ρώμη προθύμως αποδέχτηκε το κληροδότημα αυτό εκ μέρους του Πτολεμαίου Απίωνος, ωστόσο προτίμησε να αφήσει τη διοίκηση στα χέρια τοπικών μοναρχών, παρά να θέσει την περιοχή υπό τον άμεσο έλεγχό της. Όμως, τη δεκαετία του 70 π.Χ., εξεγέρσεις προερχόμενες από Εβραίους εποίκους ξεκίνησαν να προκαλούν αστάθεια στην επαρχία και η Σύγκλητος υποχρεώθηκε να αναλάβει δράση. Το 74 π.Χ., απέστειλε έναν χαμηλόβαθμο αξιωματούχο, τον καίστορα Κορνήλιο Λέντουλο Μαρκελλίνο, προκειμένου να προσαρτήσει επισήμως την Κυρηναϊκή ως ρωμαϊκή επαρχία και να επαναφέρει την τάξη. Το γεγονός πως η Σύγκλητος απέστειλε τόσο χαμηλόβαθμο αξιωματούχο καταδεικνύει τις πολιτικές δυσκολίες που η Δημοκρατία αντιμετώπιζε προκειμένου να κυβερνά τη συνεχώς αυξανόμενη σε μέγεθος αυτοκρατορία, καθώς και την ευκολία με την οποία η Κυρηναϊκή ήταν διατεθειμένη να υποταχθεί στη Ρωμαϊκή διακυβέρνηση και τη σταθερότητα την οποία η τελευταία θα έφερνε.

## Ρωμαϊκή κατάληψη της Κρήτης
Ο Μάρκος Αντώνιος Κρητικός επιτέθηκε στην Κρήτη το 71 π.Χ. και απωθήθηκε. Το 66 π.Χ., η Ρώμη απέστειλε τον Κουίντο Καικίλιο Μέτελλο, ο οποίος έπειτα από σκληρή εκστρατεία διάρκειας τριών ετών πέτυχε την κατάληψη της Κρήτης για λογαριασμό της Ρώμης το 69 π.Χ., ενώ ο ίδιος ο Μέτελλος έλαβε το προσωνύμιο "Κρητικός" ως τιμή για την κατάληψή του και υποταγή της Κρήτης.

## Η Ρωμαϊκή Επαρχία της Κρήτης και Κυρηναϊκής
Το 63 π.Χ., η Κρήτη και η Κυρηναϊκή ενοποιήθηκαν εντός μίας επαρχίας, η οποία είχε ως πρωτεύουσά της τη Γόρτυνα της Κρήτης. Καθώς η συγκεκριμένη ενοποίηση ήταν γεωγραφικά ακατάλληλη, ο Διοκλητιανός προχώρησε σε διαίρεση της επαρχίας το 298 μ.Χ.

### Κατάλογος Ρωμαίων κυβερνητών
* Άουλος Μινίκιος Ρούφος 71/72 μ.Χ.
* Κάτουλλος 72/73
* Γάιος Αρίνιος Μόδεστος 73/74-74/75
* Σίλο
* Άουλος Ιούλιος Κουαδράτος 84/85
* Γάιος Πομπόνιος Γάλλος Δίδιος Ρούφος 88/89
* Γάιος Μέμμιος [...] 98/99
* Λούκιος Ελούφριος Σεβήρος 99/100
* Λούκιος Αιμίλιος Ονωράτος Μεταξύ 97 και 118
* Τίτος Βίμπιος Βάρος Μεταξύ 97 και 118
* Σάλβιος Κάρος 134/135

## Παραπομπές


01
Κατηγορία:Ρωμαϊκή Κρήτη
Κατηγορία:Ρωμαϊκή Λιβύη
Κατηγορία:Επαρχίες της Ρωμαϊκής Αυτοκρατορίας
Κατηγορία:Ρωμαϊκές επαρχίες στην Αφρική
Κατηγορία:Ρωμαϊκές επαρχίες στην Ευρώπη
Κατηγορία:Αρχαία Κυρηναϊκή
Κατηγορία:Ρωμαϊκή Βόρεια Αφρική
Νιτζεβέτ

Η Νιτζεβέτ ήταν πρόσωπο της Παλαιάς Διαθήκης, σύζυγος του Ιεσσαί και μητέρα του Δαβίδ, όπως αναφέρεται όχι στην Βίβλο, αλλά στο Ταλμούδ.

## Στην [[Αγία Γραφή]]
Η Νιτζεβέτ δεν κατονομάζεται στην Αγία Γραφή, όμως αναφέρεται αρκετές φορές με τον σύζυγό της. Όταν ο Δαβίδ ανυσηχούσε για τους γονείς του Νιτζεβέτ και Ιεσσαί, ζήτησε από τον βασιλιά Σαούλ να γυρίσει πίσω σ' αυτούς, αλλά να μείνει αυτός και η οικογένειά του υπό την προστασία του βασιλιά. Έμειναν εκεί έως ότου οι τύχες του Δαβίδ άλλαξαν προς το καλύτερο.

## Παραπομπές


Κατηγορία:Πρόσωπα της Παλαιάς Διαθήκης
Πρωτάθλημα καλαθοσφαίρισης Β΄ εθνικής κατηγορίας ανδρών 1975-1976

Το **πρωτάθλημα καλαθοσφαίρισης Β΄ εθνικής κατηγορίας ανδρών 1975-76** διεξήχθη σε δυο ομίλους (νότου-βορρά) δέκα ομάδων έκαστος, με τον πρωταθλητή κάθε ομίλου να κερδίζει την απευθείας άνοδο στην Α΄ Εθνική κατηγορία.

## Όμιλος Νότου
Στο Νότο το μοναδικό εισιτήριο κέρδισε ο Απόλλων Πατρών (συγκεντρώνοντας 35 βαθμούς σε 18 αγώνες) και 
Όσον αφορά στον υποβιβασμό, εφαρμόσθηκε το λεγόμενο 'σύστημα πόλεων' σύμφωνα με το οποίο οι δυο χειρότερες ομάδες της Αθήνας, ανεξαρτήτως της θέσης που θα τερμάτιζαν, θα έπρεπε να υποβιβαστούν. Έτσι, υποβιβάστηκε από το Νότο το 7ο της τελικής βαθμολογίας Αιγάλεω (25 β.) και η 8η Νήαρ Ήστ (24 β.) ακολουθώντας την ουραγό Γ.Ε. Αγρινίου (21 β.), αλλά παρέμεινε ο 9ος Ο.Α.Α. Ηρακλείου (21 β.) Δεύτερος ήταν ο Έσπερος (32 β.) ισόβαθμος με τον τρίτο Α.Ο. Παγκρατίου, 4ος ήταν ο Εθνικός (28 β.), 5ος ο Ιωνικός Ν.Φ. (27 β.) και 6η η Ε.Α. Πατρών (26 β.). 

## Όμιλος Βορρά
Το μοναδικό εισιτήριο κέρδισε στο Βορρά ο Δημόκριτος Θεσσαλονίκης με επίσης 35 βαθμούς. 
Στο Βορρά τις θέσεις 2η-10η (οι δυο τελευταίοι υποβιβάστηκαν) κατέλαβαν οι Νίκη Βόλου (33 β.), Γ.Σ. Λάρισας (30 β.), Αναγέννηση Θεσσαλονίκης (28 β.), Έσπερος Θεσσαλονίκης (27 β.), Απόλλων Καλαμαριάς (26 β.), Ε.Α. Λάρισας (25 β.), Α.Ο. Εθνικός-Ολυμπιακός Βόλου (23 β.), Αετός Θεσσαλονίκης (23 β.) και Γ.Σ. Βόλου (20 β.)

## Πηγές
* Αρχείο Ελληνικής Ομοσπονδίας Καλαθοσφαίρισης-Ε.Ο.Κ., Μαρούσι (ευχαριστίες στον κ. Κώστα Σιμωνίδη)



Κατηγορία:Β εθνική κατηγορία καλαθοσφαίρισης ανδρών
Πρωταθλημα Ελλαδος Β Ανδρων 1975 1976
Πρωταθλημα Ελλαδος Β Ανδρων 1975 1976
Σερδάνια

μικρογραφία|δεξιά|Η Άνω και Κάτω Σερδάνια στα σύνορα Γαλλίας-Ισπανίας.
Ο όρος **Σερδάνια** (, , ) αναφέρεται σε μια φυσική περιοχή των Πυρηναίων που χωρίζεται διοικητικά μεταξύ της Ισπανίας και της Γαλλίας. Ιστορικά υπήρξε ο πυρήνας της κομητείας της Σερδάνια (από το 798 μέχρι το 1118). Στη συνέχεια εντάχθηκε στο πριγκιπάτο της Καταλονίας μέχρι τη συνθήκη των Πυρηναίων που απέδωσε στη Γαλλία 33 χωριά της περιοχής εκτός από την πόλη της Λίβια που παρέμεινε κάτω από τον ισπανικό έλεγχο. Σήμερα η ισπανική πλευρά ανήκει στην αυτόνομη περιφέρεια της Καταλονίας και μοιράζεται μεταξύ των επαρχιών της Λιέιδα και της Ζιρόνα, παρόλο που θεωρείται ενιαία περιοχή και φέρει το όνομα Σερδάνια δίχως προσδιορισμούς. Αντίθετα στη Γαλλία δεν υφίσταται κάποια διοικητική υποδιαίρεση με το όνομα Σερντάν. Το σημαντικότερο πληθυσμιακό κέντρο της είναι το Πουτσερδά, πρωτεύουσα της σημερινής καταλανικής επαρχίας της Σερδάνια.

## Ιστορία
Οι πρώτοι κάτοικοι της περιοχής ήταν μη ινδοευρωπαίοι, ομιλητές μιας γλώσσας κοντινής στα παλαιά βασκικά, που αναμείχθηκαν με ιβηρικά φύλα που κατεύθασαν από το νότο κι έγιναν γνωστοί στους Ρωμαίους ως Κερρητανοί (*Cerretani*). Με τη ρωμαϊκή κατάκτηση, ο κύριος οικισμός των Κερρητανών μετατράπηκε σε ρωμαϊκή πόλη με το όνομα *Iulia Lybica*, που με την εξέλιξη των αιώνων κατέληξε να λέγεται *Llívia*. 

Ο εκρωμαϊσμός των κατοίκων της περιοχής υπήρξε ιδιαίτερα αργός και φαίνεται ότι οι κάτοικοι μιλούσαν την κερετανική γλώσσα μέχρι τον 8ο ή 9ο αιώνα, όταν και τα αντικατέστησαν με τα καταλανικά. Σταδιακά η Ιουλία Λίμπικα έχασε τον πρωταγωνιστικό της ρόλο, όντας από τα μέσα του 6ου αιώνα η κοντινή Σέου δ' Ουρζέλ ο αστικός πυρήνας με τη μεγαλύτερη σημασία λόγω της εγκατάστασης εκεί της επισκοπής του Ουρζέλ. Μετέπειτα η Σερδάνια ενσωματώθηκε στα βησιγοτθικά βασίλεια της Τουλούζης και του Τολέδο, μέχρι την ενσωμάτωσή της στην Ισπανική Μαρκιωνία και τη δημιουργία της ομώνυμης κομητείας.

Η Κομητεία της Σερδάνια (στα καταλανικά, *Comtat de Cerdanya*) προέκυψε όπως και οι υπόλοιπες γειτονικές της κομητείες στα πλαίσια της φραγκικής Ισπανικής Μαρκιωνίας και κατάφερε να επεκταθεί στις γύρω περιοχής του Κονφλέν και του Μπεργεδά. Οι κόμητες της προστάτεψαν πολλές γειτονικές μονές και αββαεία μέχρι που, λόγω της εξαφάνισης της δυναστείας τους, απορροφήθηκαν από την κομητεία της Βαρκελώνης.

Στη συνέχεια η συνθήκη των Πυρηναίων χώρισε στη μέση την περιοχή, με τη Λίβια να παραμένει ισπανική λόγω του καθεστώτος της ως πόλης και ιστορικής πρωτεύουσας της Σερδάνια (η συνθήκη ανέφερε ότι θα αποδίδονται στη Γαλλία μόνο χωριά). Πλέον το γαλλικό τμήμα αναφέρεται ως *la Cerdagne* ή (πιο σπάνια) ως *Cerdagne française* και από ισπανική ως *Alta Cerdanya* ενώ αντίστοιχα η ισπανική πλευρά συνηθίζεται να αποκαλείται στα καταλανικά *la Cerdanya*.

## Δείτε επίσης
* Κομητεία της Σερδάνια
* Κερρητανοί

## Παραπομπές


## Εξωτερικοί σύνδεσμοι
* Ιστοσελίδα του γραφείου τουρισμού της ισπανικής πλευράς 

Κατηγορία:Γεωγραφία της Καταλωνίας
Κατηγορία:Γεωγραφία της Γαλλίας
Ελληνική Χάκινγκ Σκηνή

Η **Ελληνική Χάκινγκ Σκηνή** ή **Greek Hacking Scene** ή **G.H.S** εν συντομία, είναι ελληνική ομάδα με χάκερς η οποία έχει πραγματοποιήσει πληθώρα διαδικτυακών επιθέσεων τόσο στην Ελλάδα όσο και στο εξωτερικό. Οι επιθέσεις περιελάμβαναν κυρίως παράνομες διεισδύσεις σε υπολογιστικά συστήματα και αλλοιώσεις ιστοσελίδων κρατικών υπηρεσιών με εθνικιστικό, αλυτρωτικό, πολιτικό και κοινωνικό περιεχόμενο. 

## Διαδικτυακές επιθέσεις
Η γνωστότερη επίθεση που διέπραξε η ομάδα, αφορά την αλλοίωση της επίσημης ιστοσελίδας του Υπουργείου Δικαιοσύνης αλλά και του Υπουργείου Παιδείας το 2012, οι οποίες είχαν ως αποτέλεσμα και την σύλληψη ορισμένων μελών της ομάδας. Μετά την αλλοίωση της ιστοσελίδας του Υπουργείου Παιδείας, ακολούθησε νέα επίθεση στην ίδια ιστοσελίδα από την γνωστή διεθνή ομάδα με χάκερς των *[[Ανώνυμοι|Anonymous]]* οι οποίοι ζητούσαν την απελευθέρωση των συλληφθέντων μελών της GHS.

## Παραπομπές


Κατηγορία:Διαδικτυακά φαινόμενα
Πρωτάθλημα καλαθοσφαίρισης Β΄ εθνικής κατηγορίας ανδρών 1974-1975

Το **πρωτάθλημα καλαθοσφαίρισης Β΄ εθνικής κατηγορίας ανδρών 1974-75** διεξήχθη σε δυο ομίλους (νότου-βορρά), καθένας εκ των οποίων ήταν χωρισμένος σε 2 υπο-ομίλους, με προκριματική και τελική φάση. Δυο ομάδες από κάθε υπο-όμιλο πέρασαν στις αντίστοιχες τελικές φάσεις νότου-βορρά, από τους τελικούς αγώνες των οποίων, ο πρώτος κάθε τελικού ομίλου πήρε την άνοδο για την Α΄ Εθνική.

## Νότος
Στον Α΄ υπο-όμιλο Νότου (6 ομάδων) πρώτευσε ο Ιωνικός Νικαίας με 20 βαθμούς σε 10 αγώνες (αήττητος), ενώ στη 2η θέση τερμάτισε ο Εθνικός Πειραιώς (17 βαθμοί). Στην τρίτη ισοβάθμησαν το Αιγάλεω με τη Νήαρ-Ήστ (αμφότεροι από 14 βαθμούς), 5ος ήταν ο Ιωνικός Νέας Φιλαδέλφειας με 13 βαθμούς, ενώ ο έκτος Αμύντας Υμηττού (12 β.) υποβιβάστηκε στο τοπικό πρωτάθλημα.

Στο Β΄υπο-όμιλο (4 ομάδων) πρώτος ήταν ο Απόλλων Πατρών με 12 βαθμούς (επίσης αήττητος), ενώ στη δεύτερη θέση τερμάτισε ο Ο.Α.Α. Ηρακλείου (8 βαθμοί), εκτοπίζοντας στη διαφορά πόντων την ισόβαθμή του Γ.Ε. Αγρινίου, αλλά και τον Κερκυραϊκός Γ.Σ. (επίσης 8 βαθμοί) που υποβιβάστηκε.

Στους Τελικούς του Νότου ισοβάθμησαν στην πρώτη θέση ο Ιωνικός με τον Απόλλωνα (11 βαθμοί), με τους νικαιώτες να κερδίζουν το εισιτήριο για τη μεγάλη κατηγορία. Ο Εθνικός ήταν τρίτος με 8 βαθμούς και το Ηράκλειο τέταρτο με 6 βαθμούς (χωρίς νίκη).

## Βορράς

Ο Ηρακλής Θεσσαλονίκης και η Νίκη Βόλου πρώτευσαν αήττητοι (8 νίκες) στους 2 υπο-ομίλους (5 ομάδων έκαστος) με τον Έσπερο Θεσσαλονίκης (14 β.) και την Ε.Α. Λάρισας (13 β.) να τερματίζουν στις δεύτερες θέσεις. Εκτός Τελικών αγώνων έμειναν ο Απόλλων Καλαμαριάς και ο Αετός Θεσσαλονίκης (ισόβαθμοι στους 11 βαθμούς) και οι Ολυμπιακός Βόλου (11 β.) και Γ.Σ. Βόλου (10 β). Υποβιβάστηκαν ο Γαλαξίας Θεσσαλονίκης (7 β.) και ο Πανσερραϊκός (10 β.), αντίστοιχα. Στα Τελικά ο Ηρακλής κατέκτησε την πρώτη θέση και την άνοδο (11 βαθμοί), με δεύτερο τον Έσπερο (10 β.), τρίτη τη Νίκη Βόλου (9 β.) και ουραγό την Ε.Α. Λάρισας (5 β. με 1 μηδενισμό)

## Πηγές
* Αρχείο Ελληνικής Ομοσπονδίας Καλαθοσφαίρισης-Ε.Ο.Κ., Μαρούσι (ευχαριστίες στον κ. Κώστα Σιμωνίδη)



Κατηγορία:Β εθνική κατηγορία καλαθοσφαίρισης ανδρών
Πρωταθλημα Ελλαδος Β Ανδρων 1974 1975
Πρωταθλημα Ελλαδος Β Ανδρων 1974 1975
Μητροπολίτης Βρυούλων Παντελεήμων

Ο **Μητροπολίτης Παντελεήμων** (κατά κόσμον *Γεώργιος Σκλάβος*, Θεσσαλονίκη, 24 Αυγούστου 1936) είναι Έλληνας ιεράρχης του Οικουμενικού Πατριαρχείου, που διατελεί Μητροπολίτης Βρυούλων από το 2018.

## Βιογραφικά στοιχεία
Ο κατά κόσμον Γεώργιος Σκλάβος γεννήθηκε το 1936 στη Θεσσαλονίκη. Το 1955 ξεκίνησε να φοιτά στην Ιερά Θεολογική Σχολή της Χάλκης, από την οποία αποφοίτησε το 1959. 

Χειροτονήθηκε διάκονος από τον Μητροπολίτη Πριγκηποννήσων Δωρόθεο στις 17 Νοεμβρίου 1957 και πρεσβύτερος από τον Μητροπολίτη Θεσσαλονίκης Παντελεήμονα Α΄, στις 6 Νοεμβρίου 1961. Διετέλεσε εφημέριος του Ιερού Ναού Αγίου Ελευθερίου Ντεπώ. Το 1964 μετατέθηκε στην Ιερά Αρχιεπισκοπή Αυστραλίας, όπου υπηρέτησε ως εφημέριος στο Θέμπαρτον της Αδελαΐδας και από το 1970 στο Σύδνεϊ και ως διευθυντής των γραφείων της Αρχιεπισκοπής.

Εξελέγη τιτουλάριος Επίσκοπος Θεουπόλεως από την Αγία και Ιερά Σύνοδο του Οικουμενικού Πατριαρχείου στις 9 Δεκεμβρίου 1970. Την 1η Ιανουαρίου 1971 χειροτονήθηκε στον βαθμό του επισκόπου, από τον Αρχιεπίσκοπο Αυστραλίας Ιεζεκιήλ στον Ιερό Ναό Ευαγγελισμού της Θεοτόκου Ρέντφερν. Ήταν η πρώτη χειροτονία Έλληνα Ορθοδόξου επισκόπου, που έγινε στην Αυστραλία. Ως βοηθός της Αρχιεπισκοπής Αυστραλίας διετέλεσε Αρχιερατικός Επίτροπος Σίδνεϊ, Αρχιερατικός Επίτροπος Μελβούρνης και Αρχιερατικός Επίτροπος Αδελαΐδας. Το 1984 με επιστολή του προς τον Οικουμενικό Πατριάρχη, αποσύρθηκε της ενεργού υπηρεσίας και έκτοτε εφησύχαζε στην Θεσσαλονίκη. 

Την 9η Ιανουαρίου 2018 εξελέγη από την Αγία και Ιερά Σύνοδο του Οικουμενικού Πατριαρχείου Μητροπολίτης Βρυούλων. Έδωσε το Μεγάλο Μήνυμα στις 10 Ιανουαρίου 2018, στον Πατριαρχικό Ναό Αγίου Γεωργίου στο Φανάρι της Κωνσταντινούπολης. Ενθρονίστηκε στις 9 Μαϊου 2018, στον Ιερό Ναό του Αγίου Κωνσταντίνου Μενεμένης της Ιεράς Μητροπόλεως Εφέσου, μετά από Θεία Λειτουργία στην οποία παρίστατο ο Πατριάρχης Αλεξανδρείας Θεόδωρος. Με ενέργειές του, η Ιερά Μητρόπολις Βρυούλων, απέκτησε στη Σκάλα των Βουρλών, επισκοπείο, στο ισόγειο του οποίου δημιουργήθηκε Ιερό Παρεκκλήσιο αφιερωμένο στην Παναγία των Βρυούλων και τους νεομάρτυρες Νεκτάριο και Μιχαήλ. Τον Ιανουάριο του 2020, πραγματοποίησε την πρώτη χειροτονία ιερέα της Μητροπόλεώς του.

Έκτοτε διαμένει στην Θεσσαλονίκη, εντός των ορίων της Ιεράς Μητροπόλεως Νέας Κρήνης και Καλαμαριάς, ενώ ορισμένες φορές το χρόνο λειτουργεί στην επαρχία του.

## Παραπομπές


Σκλάβος
Παντελεημων
Παντελεημων
Κατηγορία:Επίσκοποι Ιεράς Αρχιεπισκοπής Αυστραλίας
Παντελεημων
Παντελεημων
Κατηγορία:Απόφοιτοι της Ιεράς Θεολογικής Σχολής της Χάλκης
Μάου Χέυμανς

Ο **Μάου Χέυμανς** (14 Απριλίου 1961, Βελντχόβεν) είναι ένας Ολλανδός σχεδιαστής κόμικς.

## Βιογραφία
Ο Μάου Χέυμανς είναι ένας από τους πιο αξιόλογους καλλιτέχνες Ντίσνεϋ της Ολλανδίας. Γεννήθηκε στην Βελντχόβεν, και ξεκίνησε την καριέρα του το 1987 στην εκδοτική Όμπερον. Με λίγα λόγια έκανε ιστορίες με τον Ντόναλντ Ντακ και τους άλλους χαρακτήρες. Το στυλ του είναι εμπνευσμένο απ' αυτό του Καρλ Μπαρκς, με μακριά ράμφη και λαιμούς στα παπιά, καθώς και τα πολλά αστεία φόντο του κάνουν τις σελίδες του εύκολα αναγνωρίσιμες.

Έχει εικονογραφήσει ιστορίες από άλλους σεναριογράφους, όπως οι Φρανκ Γιόνκερ, Έβερτ Γκέραρντς και Ίαν Κρουζ αλλά στηρίζεται κυρίως  στις ιστορίες που ο ίδιος έχει γράψει. Εκτός από κόμικς, έχει εικονογραφήσει πολλές αφίσες με τους χαρακτήρες της Λιμνούπολης. Ο αδελφός του, ο Μπας Χέυμανς είναι επίσης ένας καλλιτέχνης των Disney κόμικς.

## Παραπομπές


## Εξωτερικοί σύνδεσμοι
* Ο Μάου Χέυμανς στο INDUCKS.
* Ο Μάου Χέυμανς στην ΚΟΜΙΚΣ Wiki
* Ο Μάου Χέυμανς στην ΚΟΜΙΞ Wiki
* Lambiek Comiclopedia

Κατηγορία:Ολλανδοί καλλιτέχνες
Κατηγορία:Δημιουργοί κόμικς
Μπέηδες της Μάνης

Κατά τη δεύτερη τουρκοκρατία του Μοριά (από το 1715), όπου η ατίθαση Μάνη περιέπεσε σε τουρκικό έλεγχο, και την Ορλωφική επανάσταση που ακολούθησε (1770), ο τότε Σουλτάνος της Οθωμανικής Αυτοκρατορίας Αμπντούλ Χαμίτ Α΄ αποφάσισε την υπό υψηλή κυριαρχία αυτονόμηση της Μάνης αναγνωρίζοντάς την ως Μπεηλίκι και θέτοντάς την υπό την εποπτεία του εκάστοτε Καπουδάν πασά (= αρχιναυάρχου), προς έλεγχο και καταστολή της "μανιάτικης πειρατείας".

Το Μπεηλίκι της Μάνης διατηρήθηκε μέχρι την Ελληνική Επανάσταση του 1821. 

Κατά την περίοδο αυτή Ηγεμόνες (Μπέηδες) αυτής αναδείχθηκαν οι παρακάτω κατά σχετικό πίνακα. Άπαντες είναι γηγενείς εκ των σημαντικότερων πατριών της Μάνης:

Γενικά οι Μπέηδες της Μάνης ήταν πρόσωπα ισχυρών κατά τόπων οικογενειών, ευρείας όμως αποδοχής, που απολάμβαναν εξαιρετικών τιμών τόσο στην περιοχή, όσο και εκτός αυτής. Σημαντικότεροι των παραπάνω ήταν ο Τζανέτος Γρηγοράκης, ο μακροβιότερος μπέης που διατηρήθηκε στο αξίωμά του για 16 ετών και του οποίου η περίοδος αναφέρεται εξαιρετικά θετικά, καθώς και ο Πετρόμπεης Μαυρομιχάλης.

## Παραπομπές


## Πηγές
* Νεώτερον Εγκυκλοπαιδικόν Λεξικόν Ηλίου" τ.12ος,σ.927


Κατηγορία:Τουρκοκρατία στην Πελοπόννησο
Ράμσαου

Το **Ράμσαου** είναι πόλη της Γερμανίας στις Βαυαρικές Άλπεις, με πληθυσμό περίπου 1.800. Βρίσκεται στην περιοχή του Berchtesgadener Land στη Βαυαρία, κοντά στα σύνορα με την Αυστρία, ενώ απέχει 35 χιλιόμετρα νότια από το Σάλτσμπουργκ και 150 χιλιόμετρα νότια-ανατολικά από το Μόναχο. Βρίσκεται βόρεια του Εθνικού Πάρκου Berchtesgaden.

Το Ράμσαου φημίζεται για τα ψηλά βουνά του, συμπεριλαμβανομένου του τρίτου ψηλότερου βουνού της Γερμανίας, το μυθικό βουνό Watzmann (2713 m), και για τη λίμνη Hintersee. Η εκκλησία του Ramsau είναι συχνά σε καρτ-ποστάλ.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βαυαρίας
Χαράλαμπος Γκούμας

Ο **Χαράλαμπος Γκούμας** (γεν. Αθήνα, 21 Φεβρουαρίου 1950) είναι Έλληνας κορυφαίος γλύπτης-κεραμίστας-αγγειοπλάστης, ο οποίος έχει πραγματοποιήσει δεκάδες εκθέσεις έργων στην Ελλάδα και στο εξωτερικό και του οποίου γλυπτά έχουν αποκαλυφθεί σε δημόσιους χώρους ή φιλοξενούνται σε διάφορα μουσεία. Στην τέχνη της κεραμοποιίας μυήθηκε από τον παππού του, που ήταν αγγειοπλάστης στη Σίφνο. Η τεχνοτροπία του είναι εμπνευσμένη από το νεοκλασικισμό, ενώ πλησιάζει τη φυσιογνωμία των γλυπτών του Ερνέστου Τσίλερ. Το έργο του έχει προβληθεί από τα εγχώρια Μ.Μ.Ε.
αριστερά|150 px|μικρογραφία|Έργο του Χαράλαμπου Γκούμα
Για τη συνεισφορά του στον πολιτισμό έχει βραβευθεί επανειλημμένα από τοπικούς και άλλους φορείς όπως το Ιστορικό Λαογραφικό Οικομουσείο Αιγάλεω, ο Αναπτυξιακός Σύνδεσμος Δυτικής Αθήνας, ο Δήμος Αιγάλεω κ.α. Στις δημιουργίες του, έχουν αναφερθεί κατά καιρούς, πολλά έντυπα (εφημερίδες και περιοδικά). Ο χώρος του εργαστηρίου του κοντά στην Ιερά Οδό, στο Αιγάλεω Αττικής έχει εμπνεύσει πολλούς καλλιτέχνες.

## Πηγές
* "*Τέχνης έργα και πρόσωπα του Αιγάλεω*", έκδοση Δήμος Αιγάλεω (2006)

## Παραπομπές


Κατηγορία:Έλληνες γλύπτες
Γεώργιος Χιωτάκης

Ο **Γεώργιος Λ. Χιωτάκης** του Λογοθέτη και της Βενετίας (Απέρι Καρπάθου, 23 Απριλίου 1922 - Ρόδος, 22 Σεπτεμβρίου 2014) ήταν Έλληνας δικηγόρος και πολιτικός από τα Δωδεκάνησα. Διετέλεσε βουλευτής Δωδεκανήσου του ΠΑΣΟΚ από το 1981 ως το 1989.

## Βιογραφικό
Γεννήθηκε στην Κάρπαθο (στο χωριό Απέρι)  και σπούδασε Νομικά στο Πανεπιστήμιο των Αθηνών. Είχε δίπλωμα από το Ιταλικό Διδασκαλείο της Ρόδου και εργάστηκε ως δάσκαλος σε σχολεία της Καρπάθου και ως δικηγόρος του Αρείου Πάγου στη Ρόδο ως τη συνταξιοδότησή του, το 1997. 

Ανέπτυξε αντιστασιακή δράση και ηγήθηκε αντιστασιακής ομάδας εναντίον των Ιταλών στο χωριό του. Ήταν αρχικά μέλος της Ένωσης Κέντρου, με την οποία ήταν υποψήφιος βουλευτής το 1963 και το 1964 χωρίς να εκλεγεί.

Το 1951 ίδρυσε την Ένωση για την Τουριστική Ανάπτυξη της Δωδεκανήσου.

Το 1959 και το 1964 εξελέγη δημοτικός σύμβουλος Ρόδου, ενώ το 1964 διετέλεσε για μικρό χρονικό διάστημα Δήμαρχος Ρόδου. Κατά τη χούντα του 1967 συνελήφθη και του απαγορεύτηκε η έξοδος από την Ελλάδα, καθώς ήταν φίλος του Μανδηλαρά.

Ήταν ιδρυτικό μέλος του ΠΑΣΟΚ Δωδεκανήσων και εξελέγη βουλευτής δύο φορές με το εν λόγω κόμμα, έχοντας κερδίσει τις εκλογές του 1981 και του 1985. 

Συνεργάστηκε με διάφορες εφημερίδες και συνέγραψε 8 βιβλία.

Πέθανε σε ηλικία 92 ετών το 2014. Με τη σύζυγό του Άννα απέκτησαν 4 κόρες και 10 εγγόνια.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Δήμαρχοι Ρόδου
Κατηγορία:Βουλευτές Δωδεκανήσου
Κατηγορία:Βουλευτές εκλεγμένοι με το ΠΑΣΟΚ
Κατηγορία:Κάρπαθος
Μάικ Ντ' Αντόνι

Ο **Μάικ Ντ' Αντόνι** (*Michael Andrew D'Antoni*, 8 Μαΐου 1951) είναι Αμερικανός πρώην καλαθοσφαιριστής, που αγωνιζόταν στη θέση του πλέι μέικερ και μετέπειτα προπονητής.

Απόφοιτος του κολεγίου Marshall University, επιλέχτηκε από τους Kansas City-Omaha Kings στα ντραφτ του 1973, με τους οποίους αγωνίσθηκε για 2 χρόνια στο NBA, για να μεταπηδήσει στη συνέχεια στο ΑΒΑ και τους St. Lewis Spirits (1975-76) αλλά και τους Σαν Αντόνιο Σπερς.
Από το 1977 έως το 1990 ήταν στέλεχος της Ιταλικής Ολίμπια Μιλάνο με την οποία έκανε μεγάλη καριέρα στο Κύπελλο Πρωταθλητριών Ευρώπης κατακτώντας δυο τρόπαια, στα 1987 και 1988. Είχε το προσωνύμιο "*πλέι - μέικερ κομπιούτερ*", λόγω του "εγκεφαλικού" τρόπου με τον οποίο οργάνωνε το παιχνίδι της ομάδας του. Επίσης τον έλεγαν και Αρσέν Λουπέν, λόγω της ικανότητάς του στο κλέψιμο της μπάλας από τους αντιπάλους του.

Από το 1990 που εγκατέλειψε την ενεργό δράση, εργάζεται σαν προπονητής. Αρχικά στους ιταλικούς συλλόγους Ολίμπια Μιλάνο (1990-1994), Μπένετον Τρεβίζο (1994-1997)
και ακολούθως σε Ντένβερ Νάγκετς (1998-1999), βοηθός σε Πόρτλαντ Τρέιλ Μπλέιζερς (2000-2001), Μπένετον Τρεβίζο (2001-2002), Φοίνιξ Σανς (2003-2008), Νιου Γιορκ Νικς (2008-2012) και από το 2012 έως το 2014 στους Λος Άντζελες Λέικερς, από τους οποίους αποχώρησε την 1 Μαΐου 2014.

## Τίτλοι και διακρίσεις
### Παίκτης
* 5 πρωταθλήματα Ιταλίας
* 2 Ευρωπαϊκά Κύπελλα Πρωταθλητριών
* 2 κύπελλα Ιταλίας
* Κύπελλο Κόρατς (1985)
* Διηπειρωτικό Κύπελλο (1987)
* 50 Σπουδαιότεροι Συνεισφέροντες της Ευρωλίγκα (2008)

### Προπονητής
* Προπονητής της χρονιάς 2005 στο NBA
* Προπονητής της χρονιάς 2017 στο NBA
* Προπονητής σε αγώνα NBA All-Star Game (2007) (2018)
* 2 Πρωταθλήματα Ιταλίας
* Κύπελλο Κόρατς (1993)
* Κύπελλο Ιταλίας

## Παραπομπές


## Πηγές

* Michael Andrew D'Antoni in Basketball-Reference.com 

Κατηγορία:Αμερικανοί καλαθοσφαιριστές
Κατηγορία:Αμερικανοί προπονητές καλαθοσφαίρισης
Κατηγορία:Προπονητές καλαθοσφαίρισης Παλακανέστρο Τρεβίζο
Κατηγορία:Προπονητές καλαθοσφαίρισης Λος Άντζελες Λέικερς
Ουίλιαμ Μόρις

Ο **Ουίλιαμ Μόρις** (αγγλ. *William Morris*) ήταν Άγγλος σχεδιαστής υφασμάτων, καλλιτέχνης, συγγραφέας και ελευθεριακός σοσιαλιστής συνδεδεμένος με την Αδελφότητα των Προραφαηλιτών και το κίνημα Αρτς εντ Κραφτς. Ίδρυσε μία καλλιτεχνική εταιρία με τους ζωγράφους Έντουαρντ Μπερν - Τζόουνς και Ντάντε Γκάμπριελ Ροσέτι που ενέπνευσε σημαντικά τη διακόσμηση εκκλησιών και σπιτιών κατά τον 20ο αιώνα. Ως συγγραφέας, εικονογράφος και μεσαιωνιστής, συνέβαλε στην εδραίωση της φανταστικής λογοτεχνίας και άσκησε άμεση επιρροή σε μεταπολεμικούς συγγραφείς όπως ο Τζον Ρόναλντ Ρούελ Τόλκιν. Συνέβαλε, επίσης, σημαντικά στην αναβίωση της τέχνης των υφασμάτων και παραδοσιακών της μεθόδων, καθώς και ένα από τα ιδρυτικά μέλη της Εταιρίας για την Προστασία Αρχαίων Κτηρίων, σημαντικός φορέας για την προστασία ιστορικών κτηρίων στο Ηνωμένο Βασίλειο.
## Τα γνωστότερα έργα
Ο Μόρις έγραψε και δημοσίευσε ποίηση, λογοτεχνία και μεταφράσεις αρχαίων και μεσαιωνικών κειμένων για ένα μεγάλο μέρος της ζωής του. Τα γνωστότερα έργα του συμπεριλαμβάνουν τα βιβλία *Η Άμυνα της Γκουίνεβιρ και Άλλα Ποιήματα* (1858), *Ο Γήινος Παράδεισος* (1868-1870), *[[Ένα Όνειρο του Τζον Μπολ]]* (1888), το ουτοπικό *[[Νέα από το Πουθενά]]* (1890) και το φανταστικό μυθιστόρημα *[[Το Πηγάδι στο Τέλος του Κόσμου]]* (1896). Υπήρξε σημαντική προσωπικότητα που συνέβαλε στη διάδοση του σοσιαλισμού στη Βρετανία, ιδρύοντας τον Σοσιαλιστικό Σύνδεσμο το 1884, ωστόσο απομακρύνθηκε από την οργάνωση μέχρι το τέλος της δεκαετίας λόγω διαφωνιών σχετικά με τους στόχους και τις μεθόδους του. Αφιέρωσε ένα μεγάλο μέρος της υπόλοιπης ζωής του στις Εκδόσεις Κέλμσκοτ, τις οποίες ίδρυσε το 1891. Οι εκδόσεις ήταν αφιερωμένες στην έκδοση περιορισμένων έντυπων βιβλίων που περιλάμβαναν εικονογραφημένα χειρόγραφα. Η έκδοση του 1896 *Έργα του [[Τζέφρι Τσόσερ]]* θεωρείται μέχρι σήμερα ως αριστούργημα στον σχεδιασμό βιβλίων.


File:William_Morris_001.jpg|*Η ωραία Ιζόλδη, 1858, Λονδίνο, Τέιτ Μπρίταιν
File:William_Morris_King_Arthur_and_Sir_Lancelot.png|*Ο βασιλιάς Αρθούρος και ο σερ Λάνσελοτ* (υαλογρ.), 1862, Harden Grange (Yorkshire)
File:William_Morris_Tristram_and_Isolde_at_King_Arthur's_court.jpg|*Ο Τριστάνος και η Ιζόλδη στην αυλή του βασιλιά Αρθούρου'' (υαλογρ.), 1862, Harden Grange (Yorkshire)


## Παραπομπές


## Εξωτερικοί σύνδεσμοι
* 

Κατηγορία:Άγγλοι ζωγράφοι
Κατηγορία:Άγγλοι αρχιτέκτονες
Κατηγορία:Άγγλοι σχεδιαστές
Κατηγορία:Προραφαηλίτες ζωγράφοι
Τάκης Μακροδημήτρης

Ο **Τάκης Μακροδημήτρης** ( Αθήνα  1964) είναι παλαίμαχος πρώην διεθνής ποδοσφαιριστής που αγωνιζόταν στη μεσαία γραμμή και νυν προπονητής, εκλέκτορας της Μικτής Ομάδας της Ε.Π.Σ.ΑΝ.Α.
## Αγωνιστική σταδιοδρομία
Ο Μακροδημήτρης ξεκίνησε την αγωνιστική του σταδιοδρομία από τον ερασιτεχνικό σύλλογο του Πρωτέα Παλαιάς Φώκαιας (στον οποίο και διετέλεσε προπονητής), από όπου τον ανακάλυψαν οι κυνηγοί ταλέντων του Παναθηναϊκού το καλοκαίρι του 1982 και τον ενέταξαν στο δυναμικό της ομάδας (8 επίσημες συμμετοχές). Ακολούθως και ενώ είχε ήδη κληθεί στην Εθνική Ομάδα των Νέων ενώ ακόμη έπαιζε στον Πρωτέα, ο Μακροδημήτρης παραχωρήθηκε στον Πανιώνιο - ως μέρος των ανταλλαγμάτων για την απόκτηση από τον Π. Α. Ο. του Δημήτρη Σαραβάκου- και την περίοδο 1984-85, που ήταν πλέον βασικός στην Εθνική Ελπίδων, είχε 18 συμμετοχές- 1 γκολ στην Α΄Εθνική. Μετά έπαιξε στον Απόλλωνα Αθηνών και ακολούθως στο Αιγάλεω (όπου αγωνίσθηκε επί σειρά ετών, από το Δεκέμβριο του 1985 έως το 1990-128 συμμετοχές και 11 τέρματα σε Β' και Γ΄Εθνική) και άλλες μικρότερες ομάδες. Μετά το πέρας της αγωνιστικής του σταδιοδρομίας ακολούθησε καριέρα προπονητή συλλόγων κυρίως της Ε.Π.Σ.ΑΝ.Α., μεταξύ των οποίων ο Ολυμπιακός Λαυρίου.
## Προπονητικό έργο
Ως προπονητής του Πρωτέα, ο Μακροδημήτρης κέρδισε δύο συνεχείς ανόδους, στην Α΄ τοπική κατηγορία και εν-συνεχεία στη Δ΄ Εθνική. Ακολούθως ανέβασε στην ίδια κατηγορία (Δ΄Εθνική) τον Ολυμπιακό Λαυρίου, ενώ το 2008 έφτασε στη Γ΄ Εθνική τον Κεραυνό Κερατέας, με τον οποίο κατέκτησε την 4η θέση στο πρωτάθλημα της σεζόν 2008-09. Επίσης κέρδισε άνοδο στη Δ΄ Εθνική με τον Κυανό Αστέρα Βάρης και κατέκτησε δύο τίτλους πρωταθλητή με τις Προ-Εθνικές Ομάδες της ΕΠΣΑΝΑ.

## Πηγές
* Διεθνής αθλητική ιστοσελίδα
* "*40 Χρόνια Ποδόσφαιρο & ΠΡΟ-ΠΟ*", έκδοση εφημερίδας "*Προπόραμα*", Αθήνα, 2000
* Γεώργιος Παγιωτέλης, "*Το Έπος της Α΄Εθνικής*", ένθετο περιοδικού "*ΟΙ ΠΑΓΚΟΣΜΙΟΙ*", τεύχη ετών 1994-1996


## Παραπομπές

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Αιγάλεω Α.Ο.
Όρος Μπελούχα

Το **όρος Μπελούχα** (, κυρ. "λευκός άνθρωπος", Αλτάι: *Музтау*), βρίσκεται στα όρη Κατούν και είναι η υψηλότερη κορυφή των ορέων Αλτάι στη Ρωσία. Είναι τμήμα του μνημείου παγκόσμιας κληρονομιάς Χρυσά Όρη των Αλτάι.

Το Μπελούχα είναι βουνό με δίδυμη κορυφή που υψώνεται κατά μήκος των συνόρων της Ρωσίας και του Καζακστάν, βόρεια του σημείου όπου συναντώνται με τα σύνορα Κίνας και Μογγολίας. Υπάρχουν αρκετοί μικροί παγετώνες στο βουνό με μεγαλύτερο ανάμεσά τους τον ομώνυμο παγετώνα Μπελκούκα. Από τις δύο κορυφές η ανατολική, (4.506 μ.) είναι υψηλότερη από τη δυτική (4.440 μ.).

Η πρώτη ανάβαση στο όρος Μπελούχα έγινε το 1914 από τους αδελφούς Τρόνοφ, παγετωνολόγους. Οιπερισσότερες αναβάσεις στην ανατολική κορυφή ακολουθούν την ίδια νότια διαδρομή της πρώτης ανάβασης. Αν και τα Αλτάι είναι χαμηλότερα σε ύψος από άλλα ορεινά συμπλέγματα της Ασίας, είναι ιδιαίτερα απομακρυσμένα και χρειάζεται πολύς χρόνος και προσεκτικός σχεδιασμός για την προσέγγισή τους.

## Ο παγετώνας Μπελούχα
Ομάδα επιστημόνων ταξίδεψε στον απομακρυσμένο παγετώνα το καλοκαίρι του 2001 για να τον μελετήσει και να εξάγει καρότα πάγου επιτόπου. Για τον ίδιο παγετώνα εργάστηκε Ρωσοελβετική ομάδα από το 2001 έως το 2003. Έγιναν παγετωνολογικές παρατηρήσεις, ενώ εξάχθηκαν και αναλύθηκαν ρηχά και βαθιά καρότα έως το πέτρωμα του πυθμένα (Olivier and others, 2003, Fujita and others, 2004). Τα βαθύτερα καρότα σύμφωνα με χρονολόγηση τριτίου είναι πιθανό να περιέχουν περιβαλλοντικά αρχεία 3–5.000 χρόνων

## Άφιξη
Αν ταξιδεύει κανείς ανεξάρτητα, χωρίς ταξιδιωτικό πρακτορείο, απαιτείται από το 2008 αίτηση ειδικής άδειας, για να επιτραπεί η είσοδος στην περιοχή. Οι ξένοι χρειάζεται να υποβάλλουν αίτημα για άδεια στο τοπικό FSB και το Γραφείο Συνοριοφυλακής δύο μήνες πριν το σχεδιαζόμενο ταξίδι.

## Παραπομπές σημειώσεις


## Εξωτερικοί σύνδεσμοι
*Altai Reserve
*The Belukha Mountain pictures 
*Altai Photo - Mountain pictures

Κατηγορία:Οροσειρά Αλτάι
Τζον Γουόρντ

Ο **Τζον Γουόρντ** (*John Ward*, περ.1553-1622) ήταν Άγγλος πειρατής.

Ξεκίνησε την πειρατική σταδιοδρομία του στην Καραϊβική. Γύρω στο 1604, διέφυγε στη Μεσόγειο όπου συνέχισε να λεηλατεί πλοία. Ο Τζον Γουόρντ δεν πέρασε απαρατήρητος από τους Μπερμπερίνους κουρσάρους. Ως το 1606 είχε βρει κοντά τους ένα ασφαλές καταφύγιο. Από το ορμητήριο τους έκανε επιδρομές σε ευρωπαϊκά πλοία που μετέφεραν μπαχαρικά και χρυσάφι. Σε μία από αυτές τις επιδρομές, ο Γουόρντ άδραξε φορτίο αξίας 100.000 αγγλικών λιρών, το οποίο πούλησε στον Οσμάν Μπέη, κυβερνήτη της Τύνιδας, για 20.000 χιλιάδες λίρες.

## Παραπομπές


Κατηγορία:Άγγλοι πειρατές
Κατηγορία:Βερβερίνοι πειρατές
Χρυσά Όρη των Αλτάι

Τα **Χρυσά Όρη των Αλτάι** είναι όνομα φυσικού μνημείου παγκόσμιας κληρονομιάς στο οποίο περιλαβάνονται τα όρη Αλτάι και το Προστατευόμενο πάρκο του Κατούν, η λίμνη Τελέτσκογιε, το όρος Μπελούκα και το Υψίπεδο Ουκόκ. 

Το όνομα Αλτάι, σημαίνει «Χρυσό Βουνό» στην τουρκική και μογγολική γλώσσα. 

## Η περιγραφή της UNESCO
Όπως αναφέρεται στην περιγραφή της UNESCO "η περιοχή αντιπροσωπεύει την πληρέστερη αλληλουχία υψομετρικών ζωνών βλάστησης στην κεντρική Σιβηρία, από στέπες, στέπες-δάση, μεικτά δάση, υποαλπική έως αλπική βλάστηση". Λαμβάνοντας την απόφασή της, η UNESCO ανέφερε επίσης τη σημασία των ρωσικών Αλτάι για τη διατήρηση θηλαστικών που κινδυνεύουν με εξαφάνιση όπως η λεοπάρδαλη του χιονιού και το  αργκάλι των Αλτάι. Η τοποθεσία καλύπτει περιοχή με έκταση 16.175 χλμ².

## Πολιτισμική κληρονομιά
Εκτός από το φυσικό κάλλος, η περιοχή διακρίνεται και για την ιδιαίτερη πολιτισμική κληρονομιά της, καθώς στην ευρύτερη περιποχή εμφανίστηκαν ανθρωπίδες πριν από 1 εκατ. χρόνια, όπως φαίνεται από εγκαταστάσεις της παλαιολιθικής, ειδικότερα στο Ουστ-Κάνσκαγια, την αρχαιότερη παλαιολιθική αρχαιολογική θέση στα Αλτάι.
 
Η ευρύτερη περιοχή υπήρξε επίσης το πεδίο συνάντησης φυλών, χανάτων και αυτοκρατοριών έως ότου έγιναν κατά τον 18ο αιώνα τμήμα της ρωσικής αυτοκρατορίας. Η περιοχή είναι αραιοκατοικημένη με ντόπιους πληθυσμούς Ρώσων και Αλταΐσκι τουρκόφωνης φυλής, που χρησιμοποιούν παραδοσιακές μεθόδους  κτηνοτροφίας και μικρής έντασης γεωργία, κυνήγι και τροφοσυλλογή, όντας ταυτόχρονα ιδιαίτερα δεμένοι με το φυσικό περιβάλλον.

## Παραπομπές σημειώσεις


## Φωτοθήκη

File:Yaylyu.JPG|Λίμνη Τελέτσκογιε
File:Ukok Plateau.jpg|Υψίπεδο Ουκόκ

## Εξωτερικοί σύνδεσμοι

*Location map
*Altai Republic Recreation Areas
*Golden Mountains, Altai Republic, Russia
*Golden Mountains of Altai at Natural Heritage Protection Fund

Κατηγορία:Οροσειρά Αλτάι
Κατηγορία:Μνημεία Παγκόσμιας Κληρονομιάς στη Ρωσία
Εξολοθρευτής: Γένεσις

Το ***Εξολοθρευτής: Γένεσις*** (πρωτότυπος τίτλος: *Terminator Genisys*) είναι αμερικανική ταινία δράσης επιστημονικής φαντασίας, σε σκηνοθεσία από των Άλαν Τέϊλορ και σενάριο των Λαέτα Καλογρίδης και Πάτρικ Λούζιερ. Είναι η πέμπτη συνέχεια της σειράς ταινιών ''Εξολοθρευτής''. Ο Άρνολντ Σβαρτσενέγκερ επανέρχεται στο ρόλο του εξολοθρευτή Τ-800, μαζί με τους πρωτοεμφανιζόμενους Εμίλια Κλαρκ, Τζέϊσον Κλαρκ, Τζάϊ Κούρτνεϊ, Ντάγιο Οκενίγι, Κούρτνεϊ Βανς, Ματ Σμιθ, Μπιόνγκ-χαν Λι και Τζόναθαν Σίμονς. Η ταινία κυκλοφόρησε από την Paramount στις 1η Ιουλίου του 2015.

## Διανομή

## Παραγωγή
Τα γυρίσματα της ταινίας ξεκίνησαν στις 21 Απριλίου 2014 στην Νέα Ορλεάνη και ολοκληρώθηκαν στις 6 Αυγούστου 2014 στο Σαν Φρανσίσκο.

## Παραπομπές


## Εξωτερικοί σύνδεσμοι
* 

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2015
Κατηγορία:Ταινίες παραγωγής Paramount Pictures
Κατηγορία:Μετα-αποκαλυπτικές ταινίες
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Ταινίες Terminator
Κατηγορία:Ταινίες σίκουελ
Κατηγορία:Ταινίες με ταξίδι στον χρόνο
Κατηγορία:Αγγλόφωνες ταινίες
Κατηγορία:Αποκαλυπτικές ταινίες
Κατηγορία:Ταινίες συσχετιζόμενες με ορφανά
Κατηγορία:Αμερικανικές περιπετειώδεις ταινίες φαντασίας
Κατηγορία:Ταινίες γυρισμένες στη Νέα Ορλεάνη
Κατηγορία:Ταινίες γυρισμένες στο Σαν Φρανσίσκο
Κατηγορία:Ταινίες με μουσική σύνθεση Λορν Μπάλφε
Κατηγορία:Ταινίες IMAX
Κατηγορία:Ταινίες της Skydance Media
Γιούλια Κοβαλτσούκ

Η **Γιούλια Ολέγκοβνα Κοβαλτσούκ** (Ρωσικά: Юлия Олеговна Ковальчук), είναι Ρωσίδα τραγουδίστρια, ηθοποιός και μοντέλο.

## Προσωπική ζωή
Είναι παντρεμένη με τον τραγουδιστή Αλεξέι Τσουμακόφ.

## Μπλεστιάσιγιε
η Κοβαλτσούκ ήταν μέλος από το 2001-2007 στο ρωσικό γκρουπ **Μπλεστιάσιγιε** (Ρωσικά: Блестящие)

### Line-up changes

### Timeline

TimeAxis = orientation:horizontal format:yyyy
ImageSize = width:800 height:500
PlotArea = width:700 height:450 bottom:20 left:20

Colors =
  id:canvas value:rgb(0.97,0.97,0.97)
  id:grid1  value:rgb(0.86,0.86,0.86)
  id:grid2  value:gray(0.8)
  id:bars   value:rgb(0.96,0.96,0.6)

BackgroundColors = canvas:canvas

Period     = from:1995 till:2012
ScaleMajor = unit:year increment:1 start:1995 gridcolor:grid1

BarData=
  barset:Groupmembers
  bar:Kseniya

PlotData=

# set defaults
  width:25 fontsize:M textcolor:black align:left anchor:from shift:(10,-4) color:bars

  barset:Groupmembers

  from:1995.03 till:2000.11 text:"Όλγκα Ορλόβα"
  from:1995.03 till:1998.11 text:"Πολίνα Ιόντις"
  from:1995.03 till:1997.04 text:"Βαρβάρα Κορολιόβα" 
  from:1997.04 till:2003.03 text:"Ζάννα Φρίσκε" 
  from:1996.05 till:2003.09 text:"Ιρίνα Λουκιάνοβα" 
  bar:Kseniya from:1999.08 till:2007.07 text:"Ξένια Νόβικοβα"
  bar:Kseniya from:2011.06 till:end text:"Ξένια Νόβικοβα"
  from:2001.08 till:2007.12 text:"Γιούλια Κοβαλτσούκ"
  from:2003.06 till:2007.03 text:"Άννα Σεμενόβιτς "
  from:2004.04 till:end     text:"Ναντιέζντα Ρούτσκα"
  from:2007.03 till:end     text:"Αναστασία Όσιποβα"
  from:2007.10 till:2008.06 text:"Νατάλια Φρίσκε"
  from:2008.03 till:2011.09 text:"Άννα Ντουμπόφσκαγια"
  from:2008.06 till:2009.11 text:"Γιουλιάνα Λουκάσεβα"
  from:2009.11 till:end     text:"Μαρίνα Μπερέζναγια"
  

## Εξωτερικοί σύνδεσμοι

* 

Κατηγορία:Ρωσίδες τραγουδίστριες
Κατηγορία:Ρωσίδες ηθοποιοί
Κατηγορία:Φωτομοντέλα
Κατηγορία:Ρωσίδες μοντέλα
Όρος Ερμών

thumb|250px|Το όρος Ερμών
Το **όρος Ερμών** (αραβικά: : جبل حرمون , جبل الشيخ / ALA-LC: Jabal al-Shaykh / «Βουνό του Αρχηγού» «Jabal Haramun»· εβραϊκά: הר חרמון, Har Hermon, «όρος Ερμόν») είναι ορεινός όγκος στη Μέση Ανατολή, τμήμα της οροσειράς του Αντιλιβάνου. Η κορυφή του βρίσκεται στα σύνορα Συρίας, Ισραήλ και Λιβάνου και με ύψος 2.814 μέτρα είναι το ψηλότερο σημείο της Συρίας. Στη κορυφή βρίσκεται το «ξενοδοχείο Ερμόν», ανάμεσα στη Συρία και τα εδάφη που έχει καταλάβει το Ισραήλ, και είναι το ψηλότερο σημείο με μόνιμη παρουσία του ΟΗΕ. Στις νότιες πλαγιές του όρους Ερμών εκτείνεται το τμήμα των υψιπέδων του Γκολάν, το οποίο κατέχει το Ισραήλ, όπου βρίσκεται το χιονοδρομικό κέντρο του όρους Ερμών. Μια κορυφή σε αυτήν την περιοχή, με ύψος 2.236 μέτρα, είναι το ψηλότερο σημείο στα εδάφη που ελέγχει το Ισραήλ.

## Παραπομπές


Ερμων
Ερμων
Ερμων
Αλταϊκή γλώσσα

Η **αλταϊκή γλώσσα** είναι τουρκική γλώσσα, που ομιλείται επίσημα στη δημοκρατία των Αλτάι, στη Ρωσία. Πριν το 1948 η γλώσσα ονομαζόταν **Οϊρότ**.

## Ταξινόμηση
Εξαιτίας της απομονωμένης θέσης της στα όρη Αλτάι αλλά και της επαφής της με περιβάλλουσες γλώσσες, η ταξινόμηση της Αλτάι γλώσσας στις τουρκικές γλώσσες συχνά αμφισβητήθηκε. Εξαιτίας της γεωγραφικής της εγγύτητας με τη Σορ και Χάκας ορισμένοι επιστήμονες την ταξινομούν σε μια βόρεια τουρκική υποομάδα. 
Εξαιτίας ορισμένων ομοιοτήτων με την Κιργκίζ, ομαδοποιήθηκε στις Κιπτσάκ γλώσσες. Μία πρόσφατη ταξινόμηση από τον Ταλάτ Τεκίν τοποθετεί τη νότια Αλτάι σε δική της υποομάδα στις τουρκικές γλώσσες και ομαδοποιεί τις βόρειες Αλτάι διαλέκτους με την Τσίλουμ και την Κοντόμα διάλεκτο της Σορ.

## Γεωγραφική κατανομή
Η γλώσσα Αλτάι ομιλείται κύρια στη Δημοκρατία των Αλτάι (Νότια Αλτάι) και στο Κράι Αλτάι (Βόρεια Αλτάι).

### Επίσημη κατάσταση
Μαζί με τη ρωσική γλώσσα η Αλτάι είναι επίσημη γλώσσα της δημοκρατίας των Αλτάι. Η επίσημη γλώσσα βασίζεται στη νότια διάλεκτο που ομιλείτο από την ομάδα  Αλτάι-Κίζι, η οποία όμως σε σύντομο χρόνο διασκορπίστηκε στη βόρεια περιοχή της δημοκρατίας των Αλτάι.

### Διαφορετικές εκδοχές
Αν και παραδοσιακά θεωρείται μία γλώσσα, η Νότια Αλτάι δεν είναι αμοιβαία κατανοήσιμη με τις βόρειες διαλέκτους. Η γραπτή Αλτάι βασίζεται στη Νότια Αλτάι και σύμφωνα με το *[[Ethnologue]]* απορρίπτεται από τα παιδιά που ομιλούν την Βόρεια Αλτάι Το 2006, δημιουργήθηκε κυριλλικό αλφάβητο για την Κουμάντι διάλεκτο της Βόρειας Αλτάι για χρήση στο Κράι Αλτάι.

Οι διάλεκτοι έχουν ως ακολούθως:

***Νότια Αλτάι**
**Κανονική Αλτάι
***Μαΐμα διάλεκτος
**Τελενγκίτ διάλεκτος
***Τόλος διάλεκτος
***Χούι διάλεκτος
**Τελεούτ διάλεκτος
***Βόρεια Αλτάι**
**Τουμπαλάρ διάλεκτος
**Κουμάντι διάλεκτος
***Τουραχάκ διάλεκτος
***Σολτόν διάλεκτος
***Σταρομπάρντι διάλεκτος 
**Τσαλκάν διάλεκτος

## Σύστημα γραφής
Η γλώσσα καταγράφτηκε με λατινικό αλφάβητο από το 1928 έως το 1938, αλλά χρησιμοποίησε το κυριλλικό αλφάβητο (με την πρόσθεση 9 επιπλέον γραμμάτων: Јј, Ҥҥ, Ӧӧ, Ӱӱ, Ғғ, Ққ, Һһ, Ҹҹ, Ii) από το 1938.

## Παραπομπές


## Εξωτερικοί σύνδεσμοι
*Altai Alphabet
*Altai phrases(  2009-10-25)
*Russian–Altai Online Dictionary

Κατηγορία:Σιβηρικές τουρκικές γλώσσες
Κατηγορία:Γλώσσες της Ρωσίας
Κατηγορία:Οροσειρά Αλτάι
Κατηγορία:Πολιτισμός των Αλταΐων
Κατηγορία:Γλώσσες κυριλλικού αλφαβήτου
Under the Dome

Το ***Under the Dome*** είναι Αμερικανική δραματική σειρά επιστημονικής φαντασίας, βασισμένη στο μυθιστόρημα του Στίβεν Κινγκ *Ο θόλος (αμερικανικός τίτλος: Under the Dome)*. Η σειρά τοποθετείται σε μία μικρή πόλη της πολιτείας του Μέιν, η οποία ξαφνικά και ανεξήγητα αποκόπτεται από τον υπόλοιπο κόσμο εξαιτίας ενός τεράστιου και διαφανή θόλου. Οι κάτοικοι της πόλης πρέπει να ασχοληθούν με την επιβίωση στη νέα τάξη πραγμάτων, σε μετά-αποκαλυπτικές συνθήκες, καθώς ψάχνουν για απαντήσεις σε αυτό το μυστηριώδες εμπόδιο, από όπου προήλθε κι αν και ποτέ θα εξαφανιστεί.

Η σειρά μεταδίδεται στις ΗΠΑ από το CBS και έκανε πρεμιέρα στις 24 Ιουνίου 2013. Μέχρι στιγμής έχουν προβληθεί 39 επεισόδια σε 3 σεζόν.

## Εξωτερικοί σύνδεσμοι
* Επίσημη ιστοσελίδα (αγγλικά)

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές των CBS Television Studios
Κατηγορία:Τηλεοπτικές σειρές του CBS
Α΄ Κατηγορία ποδοσφαίρου ανδρών Αλβανίας

Η **Α΄ Κατηγορία ποδοσφαίρου της Αλβανίας** (Αλβανικά: *Kategoria e Parë*, *Κατεγκορία ε Παρ*) αποτελεί το δεύτερο δυνατότερο επίπεδο ποδοσφαίρου ανδρών στην Αλβανία. Διοργανώνεται από την Αλβανική Ομοσπονδία Ποδοσφαίρου, κάθε χρόνο από το 1930, εκτός από κάποιες μικρές και μεγάλες περιόδους, λόγω πολέμου ή κατοχής.

## Εξωτερικοί σύνδεσμοι
* Επίσημος ιστόχωρος της Αλβανικής Ομοσπονδίας Ποδοσφαίρου (FSHF)

Κατηγορία:Εθνικά πρωταθλήματα ποδοσφαίρου Β΄ επιπέδου
Κατηγορία:Πρωταθλήματα ποδοσφαίρου ανά χώρα
Ελιά Καλαμών

Η **ελιά Καλαμών** είναι μια από τις καλλιεργούμενες ποικιλίες ελιάς στην Ελλάδα και άλλα μέρη της Μεσογείου. Στη νεότερη εποχή καλλιεργείται και σε άλλα μέρη, όπως η Νότια Αμερική. Είναι εξαιρετική ως βρώσιμη (επιτραπέζια) αλλά και για παραγωγή ελαιολάδου.

Οι ελιές της ποικιλίας Καλαμών που παράγονται στον Νομό Μεσσηνίας μπορούν να πωλούνται με την Προστατευόμενη Ονομασία Προέλευσης (ΠΟΠ) «Καλαμάτα». Την ίδια ονομασία μπορεί να φέρει και το ελαιόλαδο που παράγεται στον ίδιο νομό.

## Παραγωγή
Η έκταση που καταλαμβάνει η επιτραπέζια ελιά Καλαμών είναι μόνο 3.400 στρέμματα με 165.000 ελαιόδεντρα και μέση παραγωγή 3.000 έως 3.500 τόνους. Αποτελεί το 3% του συνόλου της παραγωγής.

## Στη διατροφή
Οι ελιές Καλαμών έχουν ομοιογενές αλλά με διακυμάνσεις σοκολατί έως σκούρο καφέ ή ιώδες χρώμα και είναι χαρακτηριστικά μυτερές. Είναι συμπαγείς και τραγανές, με διακριτική φρουτώδη γεύση, η οποία είναι επίσης αλμυρή, ελαφρώς πικρή και ξιδάτη. Τρώγονται όπως είναι ως μεζές-ορεκτικό, σε σαλάτες και ειδικά στην ελληνική χωριάτικη σαλάτα, συνοδεύουν και χρησιμοποιούνται σε πολλές συνταγές.
## Παραπομπές


Κατηγορία:Σπόροι και καρποί
Κατηγορία:Μεσογειακή χλωρίδα
Κατηγορία:Ελληνικά Προϊόντα προστατευόμενης ονομασίας προέλευσης
Κατηγορία:Ποικιλίες ελιάς
Yin-Yang (συγκρότημα)

Οι **Yin-Yang** (ρωσικά: Инь-Ян) είναι ρωσικό συγκρότημα υπό τη διεύθυνση του Κονσταντίν Μελάτζε.

## Μέλη
* Αρτιόμ Ιβανόφ (2007-σήμερα)
* Σεργκέι Ασίχμιν (2007-σήμερα)
* Τατιάνα Μπογκατσιόβα (2007-σήμερα)
* Γιούλια Παρσούτα (2007-2011)

## Εξωτερικοί σύνδεσμοι
* Επίσημη ιστοσελίδα

Κατηγορία:Ρωσικά μουσικά συγκροτήματα
ΓΝ Εστορίλ Πράια

Η **ΓΝ Εστορίλ Πράια** (, ), γνωστή ως **Εστορίλ**, είναι πορτογαλικό αθλητικό σωματείο από το Εστορίλ του Κασκάις στη Λισαβόνα. Ο σύλλογος ιδρύθηκε στις 17 Μαΐου του 1939. Η ομάδα παίζει σήμερα στο Εστάντιο Αντόνιο Κοΐμπρα ντα Μότα (Estádio António Coimbra da Mota) χωρητικότητας 5.015 θέσεων. Ως αθλητικό σωματείο, η Εστορίλ έχει τμήματα ποδοσφαίρου, ποδοσφαίρου σάλας και καλαθοσφαίρισης.

Η ομάδα αγωνίζεται στην Πριμέιρα Λίγκα. Από την ίδρυση του, το ποδοσφαιρικό τμήμα έχει κερδίσει συνολικά εννέα τρόπαια, με πιο πρόσφατο το πρωτάθλημα της Λίγα ντε Όνρα (Liga de Honra) την περίοδο 2011-12. Ως εκ τούτου, αρκετά μέλη που απαρτίζουν το προσωπικό του συλλόγου απονεμήθηκαν βραβεία, σε σχέση με τις επιδόσεις τους την περίοδο 2011-12, συμπεριλαμβανομένου του Λίκα, ο οποίος κέρδισε το βραβείο *LPFP Liga de Honra Παίκτης της Χρονιάς*, του Βάγκνερ ο οποίος κέρδισε το *LPFP Liga de Honra Τερματοφύλακας της Χρονιάς* και του Μάρκο Σίλβα ο οποίος κέρδισε το *LPFP Liga de Honra Προπονητής της Χρονιάς*.

## Επιτυχίες

### Συλλογικό επίπεδο
***[[Πριμέιρα Λίγκα|Πορτογαλικό Πρωτάθλημα]]:**
***Καλύτερη επίδοση (4):* 2013–14

***[[Κύπελλο Πορτογαλίας (ποδόσφαιρο ανδρών)|Πορτογαλικό Κύπελλο]]**
***Φιναλίστ (1):* 1943–44

* **[[Σεγκούντα Λίγκα|Δεύτερη Κατηγορία]]**
****Πρωταθλήτρια (2):** 2003–04, 2011–12

* **[[Καμπεονάτο Νασιονάλ ντε Σενιόρες|Τρίτη Κατηγορία]]**
****Πρωταθλήτρια (5):** 1941–42, 1943–44, 1945–46, 1974–75, 2002–03

* **[[Λίγα Ιντερκαλάρ]]**
****Πρωταθλήτρια (1):** 2009–10

* **Ομοσπονδιακό Κύπελλο **
***Φιναλίστ (1):* 1976–77

* **Πρώτη Κατηγορία ΑΦ Λισαβόνας**
****Πρωταθλήτρια (1):** 1968–69

### Ατομικό επίπεδο
* **LPFP Liga de Honra Παίκτης της Χρονιάς**
**2011–12 : Λίκα

* **LPFP Liga de Honra Τερματοφύλακας της Χρονιάς**
**2011–12 : Βάγκνερ

* **LPFP Liga de Honra Προπονητής της Χρονιάς**
**2011–12 : Μάρκο Σίλβα

## Παραπομπές


## Εξωτερικοί σύνδεσμοι
* 
*  


Κατηγορία:Αθλητικοί σύλλογοι Πορτογαλίας
Κατηγορία:Ιδρύσεις αθλητικών συλλόγων το 1939
Κατηγορία:Ποδοσφαιρικές ομάδες Πορτογαλίας
Κατηγορία:Ιδρύσεις ποδοσφαιρικών ομάδων το 1939
Στησιχόρου 73 (τηλεοπτική σειρά)

**Στησιχόρου 73** ήταν ο τίτλος μιας ελληνικής τηλεοπτικής κοινωνικής σειράς 52 ημίωρων επεισοδίων της εταιρείας *Ελληνικαί Επιχειρήσεις Τηλεοράσεως Ε.Π.Ε.* (παραγωγός ήταν ο Σπύρος Σπυρίδης), που προβλήθηκε στην Ελλάδα από το 1972 έως το 1973, από το κρατικό κανάλι της ΥΕΝΕΔ.

Η σκηνοθεσία ήταν του Ερρίκου Ανδρέου ενώ το σενάριο της Κικής Σεγδίτσα βασιζόταν στο έργο του Δημήτρη Ιωαννόπουλου "*Λίγα λουλούδια, μια χαρά, ένας πόνος*". Η σειρά βγήκε στον αέρα στις 12 Οκτωβρίου του 1972 και προβαλλόταν κάθε Πέμπτη. Πρωταγωνιστούσαν οι ηθοποιοί Ιάκωβος Ψαρράς, Μαρία Αλιφέρη, Λουίζα Ποδηματά, Νόρα Βαλσάμη, Λυκούργος Καλλέργης, Γιώργος Τσιτσόπουλος, Χρήστος Ζορμπάς, Γιάννης Ευαγγελίδης, Θάλεια Παπάζογλου, Βαγγέλης Βουλγαρίδης, Καίτη Λαμπροπούλου, Βύρων Πάλλης, Νίκος Βερλέκης, Αθηνά Μιχαηλίδου, Λίλιαν Μηνιάτη, Ρίκα Διαλυνά, Ζωζώ Σαπουντζάκη, Τέλης Ζώτος, Καίτη Ιμπροχώρη, Μαίρη Λαλοπούλου, Βασίλης Μητσάκης, Γιώργος Ζαχαριάδης κ.α. Η μουσική του σίριαλ ήταν του Μιχάλη Καρρά και τα σκηνικά του Διονύση Φωτόπουλου.

## Εξωτερικοί σύνδεσμοι
* ''Στησιχόρου 73 στο ImdB.com''

Κατηγορία:Τηλεοπτικές σειρές ΥΕΝΕΔ
Παλάτι Μιραμπέλ

Το Π**αλάτι Μιραμπέλ** (γερμ. *Schloss Mirabell*) είναι ένα ιστορικό κτίριο στο Σάλτσμπουργκ, στην Αυστρία. Το παλάτι με τους κήπους του είναι ένα διατηρητέο μνημείο πολιτιστικής κληρονομιάς και μέρος του Ιστορικού Κέντρου της πόλης του Σάλτσμπουργκ, που αποτελεί Μνημείο Παγκόσμιας Κληρονομιάς της UNESCO.

Χτίστηκε περίπου το 1606 έξω από τα μεσαιωνικά τείχη του Σάλτσμπουργκ, σύμφωνα με ιταλικά και γαλλικά πρότυπα, κατ' εντολή του Πρίγκιπα-Αρχιεπισκόπου Βολφ Ντήτριχ Ράιτεναου ως κατοικία για την ερωμένη του, Ζάλομε Αλτ. Όταν ο Ράιτεναου καθαιρέθηκε και συνελήφθη το 1612, η Αλτ και η οικογένειά της εκδιώχθηκε και το παλάτι έλαβε το σημερινό του όνομα από την ιταλική γλώσσα: *mirabile, bella* σημαίνει "καταπληκτικό", "υπέροχο". Μετά το 1710 ανακατασκευάστηκε σε πλούσιο μπαρόκ στιλ, σύμφωνα με σχέδια του Γιόχαν Λούκας φον Χίντεμπραντ. Την 1η Ιουνίου 1815 γεννήθηκε εδώ ο μετέπειτα βασιλιάς της Ελλάδας, Όθωνας, ενώ ο πατέρας του, Λουδοβίκος, Διάδοχος Πρίγκιπας της Βαυαρίας, του Οίκου του Βίττελσμπαχ, υπηρετούσε ως τοποτηρητής στην πρώην εκλογική περιφέρεια του Σάλτσμπουργκ. Η σημερινή νεοκλασική του εμφάνιση χρονολογείται περίπου στο 1818, όταν το κτίριο αποκαταστάθηκε μετά από πυρκαγιά.

Στους γεωμετρικά διαμορφωμένους κήπους του βρίσκονται αγάλματα που απεικονίζουν πρόσωπα της μυθολογίας και χρονολογούνται από το 1730, καθώς και τέσσερα συμπλέγματα (Αινείας, Ηρακλής, Πάρις και Πλούτων) φιλοτεχνημένα από τον Ιταλό γλύπτη Οττάβιο Μόστο, από το 1690.

Στο παλάτι γυρίστηκαν πολλές σκηνές από το μιούζικαλ *[[Η Μελωδία της Ευτυχίας]]* (1965), ενώ σήμερα αποτελεί δημοφιλές σημείο τέλεσης γάμων.
## Παραπομπές


Κατηγορία:Αρχιτεκτονική στην Αυστρία
Κατηγορία:Νεοκλασικισμός
Μιραμπελ
Κατηγορία:Όθων Α΄ της Ελλάδας
Όρη Σαϊλούγκεμ

Τα όρη **Σαϊλούγκεμ** ή **Σαϊλιούγκεμ** είναι οροσειρά στο νοτιοανατολικό άκρο των Αλτάι και διαμορφώνουν φυσικό σύνορο ανάμεσα στη Ρωσία και τη Μογγολία. 

## Γεωγραφία
Η οροσειρά εκτείνεται 130&nbsp;χλμ βορειοανατολικά από 49° N και 86° E προς το δυτικό άκρο των ορέων Σαγιάν σε συντεταγμένες 51° 60' N και 89° E. Το μέσο υψόμετρο είναι 1.500 έως 1.750 και η γραμμή χιονιού κυμαίνεται από 2.000 μ στη βόρεια πλευρά και 2.400 μ. στη νότια. Διασταυρώνεται με την οροσειρά Τσιχατσέβα στα σύνορα της δημοκρατίας των Αλτάι και της δημοκρατίας της Τιβά.

## Κλίμα
Τούτο το περιβάλλον αλπικής και ορεινής στέπας συντίθεται από υψηλά υψίπεδα, πλατειές κοιλάδες και πτυχώσεις λόφων με υψόμετρο που ποικίλει. Το κλίμα σε αυτή την περιοχή είναι έντονα ηπειρωτικό με βαρείς χειμώνες, σύντομη άνοιξη και περίπου 300-400 mm ετήσιας κατακρήμνισης.

## Πολιτισμός
Αν και τα όρη Σαϊλούγκεμ ήταν πιθανώς καλυμμένα με πάγο στο μεγαλύτερο τμήμα της Κατώτερης και της Μέσης Πλειστόκαινου υπάρχουν αρκετά πετρόγλυφα και πυριτόλιθοι-εργαλεία που χρονολογούνται στην ύστερη Πλειστόκαινο

Στην περιοχή αναπτύχθηκε ο αρχαιολογικός πολιτισμός Πάζιρικ της εποχής του σιδήρου και οι Κούργκαν ταφές του είναι μέχρι σήμερα διασκορπισμένες στα βουνά της οροσειράς Σαϊλούγκεμ, και στην ευρύτερη περιοχή των Αλτάι, απομεινάρια ενός άλλοτε πολεμικού λαού.

## Πανίδα

Μαζί με τη λίμνη Ζαϊζάν τα όρη Σαϊλούγκεμ αποτελούν φυσικό ενδιαίτημα για ζευγάρωμα μιας μικρής λευκόλαιμης καρδερίνας, του ευπαθούς, όπως έχει χαρακτηριστεί είδους, *Saxicola insignis*, και του γυπαετού Lammergeier, *gypaetus barbatus*. Η οροσειρά Σαϊλούγκεμ αναφέρεται επίσης ήδη από τις αρχές του 20ού αιώνα ως τόπος κυνηγίου ενός είδους προβάτου γνωστό ως αργκάλι *ovus ammon ammon*. Η οροσειρά Σαϊλούγκεμ, θεωρείται επίσης φυσικό ενδιαίτημα της λεοπάρδαλης του χιονιού *uncia uncia*.

## Σημειώσεις παραπομπές


*